OzLabs/hebrew-wiki-articles huggingface dataset:
ג'יי שוטנשטיין

ג'יי אל שוטנשטיין (באנגלית: Jay Schottenstein; נולד ב-1954) הוא יזם ופילנתרופ יהודי-אמריקאי מקולומבוס, שבאוהיו. על שמו נקראת: הקריה הלאומית לארכאולוגיה של ארץ ישראל בירושלים,<ref></ref> כולל חסידי, ותלמוד בבלי מהדורת שוטנשטיין שבו ישנו ביאור מקיף לתלמוד הבבלי, וכן מהדורה דומה לתלמוד הירושלמי.

== ביוגרפיה ==
שוטנשטיין נולד למשפחה יהודית, בנם של גרלדין (לאה הורוויץ) וג'רום שוטנשטיין. אביו הקים את חברת "Schottenstein Stores Corp" והיה תומך בולט בארגוני צדקה יהודיים וכיהן כחבר ההנהלה בישיבה יוניברסיטי בניו יורק. בשנת 1976 ג'יי החל לעבוד בעסקיו של אביו ובהמשך התחתן עם ז'אן ראבה, איתה יש לו שלושה בנים ושלושה נכדים. מאז 1980 הוא מכהן כיו"ר של התאגיד אמריקן איגל אאוטפיטרס (American Eagle Outfitters). בשנת 1993 החליף את אביו כראש תאגיד חנויות שוטנשטיין וכן בפעילות הצדקה של אביו. מאז 2005 הוא משמש כיו"ר חברת DSW, שוטנשטיין הוא הבעלים של יקבי כרמל.

== קישורים חיצוניים ==
* 
* 

==הערות שוליים==

קטגוריה:פעילים ציונים בארצות הברית
קטגוריה:בוגרי אוניברסיטת אינדיאנה בבלומינגטון
קטגוריה:אמריקאים שנולדו ב-1954
Revelation (שיר של טרוי סיון ויונסי)

"Revelation" (בעברית: "התגלות") הוא סינגל של הזמר והפזמונאי האוסטרלי טרוי סיון והמוזיקאי האיסלנדי יונסי. ביולי 2018, פורסמה הצצה ראשונה של השיר במהלך הפצת הטריילר של הסרט "ילד מחוק".<ref></ref> השיר המלא יצא לאור ב-18 באוקטובר 2018.

השיר היה מועמד לפרס גלובוס הזהב לשיר המקורי הטוב ביותר בטקס פרסי גלובוס הזהב ה-76,<ref></ref> לפרס השיר המקורי הטוב ביותר עבור סרט עלילתי בטקס פרסי המוזיקה ההוליוודית במדיה התשיעי,<ref></ref> ופרס סטלייט לשיר המקורי הטוב ביותר בטקס פרסי סטלייט 2018.<ref></ref>

== רקע ==
סיון הסביר למגזין בילבורד כי לאחר שקרא את התסריט הוא התכוון להכניס את המוזיקה שלו לסרט: "הייתי מוכן למכור את הנשמה שלי. אמרתי 'אתה יכול לקבל כל שיר שאי פעם כתבתי, אני אכתוב שירים חדשים, אני אעשה הכול'.<ref name="Billboard"></ref> סיון כתב כמה שירים מקוריים ללא הזמנה, שלא הוכנסו הסרט, אך הבמאי ג'ואל אדגרטון הגיש בקשה לסיון לטפל בסצנה ספציפית, שבה לג'ארד (בגילומו של לוקאס הדג'ס) יש אינטראקציה טהורה עם נער אחר לראשונה.

סיון אמר: "יונסי מסיגור רוס עבד על קצת מוזיקה לסצנה אחת בה הוא התחיל את המנגינה הקטנה הזו, אבל הוא לא ממש ידע לאן ללכת לירית או מלודית, אז זה הרגע שג'ואל, יונסי ואני הלכנו לארוחת בוקר במהלך אחד הבקרים והם דיברו איתי על הסצנה הספציפית ההיא, ובסוף כתבתי את השיר בהמשך אותו היום".<ref></ref> סיון הסביר למגזין הבילבורד כי "הרעיון של האדם הזה שהוא התגלות בחיים שלך, שבו אתה יכול לעשות משהו שמרגיש כל כך טבעי וכל כך צודק ולהיות בסדר בצד השני, זה היה דבר באמת חזק בראשי".

== הופעות חיות ==
באוקטובר 2018, סיון ביצע את השיר בשידור חי בתוכנית הטלוויזיה "המופע של אלן דג'נרס", בליווי של ארבעה נגני כלי מיתר.<ref></ref>

בנובמבר 2018, סיון ביצע את השיר בשידור חי בתוכנית הלילה "The Tonight Show Starring Jimmy Fallon".<ref></ref><ref></ref>

== ביקורת ==
יהושע בוט ממגזין הבילבורד תיאר את השיר בתור "בלדה אלוהית ובלתי נשכחת" והוסיף כי השיר "מלא במפתחות מוזיקליים כבדים, תוך שהוא מהווה מעין מחרוזת חורקת וקולנועית מסוגת פוסט-רוק. בנוסף, הקול של סיון בשיר נפלא וזאת, בנוסף לכך שהוא שר על אהבה צעירה ולהט"בית ומדבר על חופש ומהפכה".<ref></ref>

רנדל קולברן מהמגזין Consequence of Sound, אמר כי "השיר נתמך על ידי פסנתר עדין וסוגי האטמוספירה בו גדלים במהלך השמיעה שלו. השיר המהורהר והמרגיע הזה מצליח להשיג סוג של הזדככות מלנכולית, מלאת תקווה וקורעת לב".<ref></ref>

מייק נייד מהאתר Idolator, כינה את השיר "המנון מרגש עם מסר רב עוצמה".<ref></ref>

== קישורים חיצוניים ==

* [https://www.metrolyrics.com/revelation-lyrics-troye-sivan.html מילות השיר Revelation] באתר MetroLyrics

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירים שנכתבו על ידי לילנד
קטגוריה:שירים מסרטי קולנוע
כתר מיס תבל

כתר מיס תבל הוא כתר הנחבש על ידי הזוכה במיס תבל, תחרות היופי הבינלאומית הנצפית והמסוקרת ביותר בעולם.

עיצוב הכתר השתנה מספר פעמים מאז החלה התחרות להתקיים מ-1952.

ארגון מיס תבל שומר אצלו את הכתרים אך כל זוכה מקבלת כפרס העתק של הכתר המקורי לאחר שנת כהונתה.

==הכתר האימפריאלי של שושלת רומנוב==
ב-1952 עוצב הכתר בדגם של כתר הצאר הרוסי, הוא היה עשוי מכ-1,535 יהלומים ללא רבב, הוא נחבש על ידי מיס תבל הראשונה ארמי קוסלה.

==כתר הארד==
ב-1953 שונה העיצוב לכתר העשוי מארד, הוא היה שונה מכל הכתרים אחרים בתחרות בכך שהיה בדגם יחסית מאוד סולידי ולא שובצו בו גבישים ואבני חן, הוא נחבש על ידי מיס תבל השנייה כריסטיאן מרטל.

==כוכב התבל==
כתר זה שימש את התחרות בין 1954–1960, בראש הכתר היה כוכב, הוא כלל כ-1,000 פנינים שחורות מתורבתות המשובצות בזהב ובפלטינה, משקל הכתר היה 1.25 פאונד. שוויו הוערך ב-500,000 דולר.

==כתר הריינסטון==
בין 1961–1962 שונה הכתר לציון עשור לתחרות, הכתר היה עשוי כולו מאבן .

==כתר שרה קובנטרי==
ב-1963 החלו להשתמש בכתר שנהיה לכתר המזוהה עם התחרות ולאחד הסמלים של התחרות. חזית הכתר עוצבה בדמות אישה עם שרביט, הוא היה בשימוש עד 1972.

==כתר הנברשת==
כתר זה היה דומה מאוד לכתר שרה קובנטרי אך שונה במעט לצורך הנוחות של חבישת הכתר, כתר זה היה בין 1973–2001.

==כתר CAO==
כתר CAO
ב-2008 השתמשה התחרות שנערכה בווייטנאם בכתר שעוצב על ידי החברה הווייטנאמית "CAO Fine Jewellery", הכתר עשוי מזהב צהוב וזהב לבן 18 קרט ומכיל יותר מ-1,000 אבנים יקרות, כתר זה היה בעיקר בגוונים של ורוד בהיר, לבן וצבע קוניאק, החלק הצהוב של הכתר סימל את העגור שבווייטנאם.

שוויו המוערך של הכתר הוא 120,000 דולר.

==כתר השלום==
בין 2009–2013 השתמשו בכתר שיוצר על ידי חברת "Diamond Nexus Labs" והיה מורכב מאבנים סינתטיות.

==כתר DIC==
בין 2014–2016 השתמשו בכתר שעוצב על ידי חברת "Diamond International Corporation", שוויו מוערך בכ-300,000 דולר.

==קישורים חיצוניים==

*[https://www.angelopedia.com/news/Journey-of-different-Miss-Universe-Crowns-worn-by-beauty-queens/14825 האבולוציה של כתרי מיס תבל]
*[https://www.rappler.com/life-and-style/specials/miss-universe/159845-miss-universe-crowns-through-the-years-history-photos כתרי מיס תבל לאורך השנים]
קטגוריה:מיס תבל
מחנה הריכוז סירץ

סירץ (באוקראינית: Сирець; לפעמים גם סיירץ או סיירצק) היה מחנה ריכוז ועבודה נאצי בפרבר סירץ של העיר קייב, אוקראינה (אז, בברית המועצות), שבו רוכזו, הועבדו, עונו ונרצחו יהודים, אוקראינים ורוסים במהלך מלחמת העולם השנייה ושואת יהודי אוקראינה.

==רקע==
לאחר כיבוש קייב בספטמבר 1941, במסגרת מבצע ברברוסה, שולחו יהודי העיר לרצח בבאבי יאר, שילוחים שנמשכו במהלך השנה שלאחר הכיבוש. יהודים רבים הסתתרו תחת זהות לא-יהודית, וכך ניצלו מהטבח בבאבי יאר, אך רבים מהם הוסגרו לגסטאפו על ידי שכניהם, ורובם שולחו למחנה סירץ.

==תולדות המחנה==
המחנה הוקם באביב 1942 והפיקוד עליו הופקד בידי קצין האס אס שטורמבאנפיהרר פאול רדומסקי, שנודע לשמצה באכזריותו ובאלימותו. הוא הנהיג במחנה משטר טרור אלים ואכזרי, שכלל התעללויות ועינויים סדיסטיים ללא תכלית, עונשים חריפים גם על העבירות הקלות ביותר והוצאות פומביות להורג. פעמים רבות הכה רדומסקי בעצמו את האסירים או ירה בהם למוות מאקדחו האישי. כמו כן, הוצאו להורג חולים שלא יכלו לעבוד. נשים הוכרחו להירתם לעגלה במקום בהמות ולשאת משאות כבדים. היהודים הועבדו בעיקר בעבודות בנייה במחנה ובעיר.

באוגוסט 1943, במסגרת מבצע 1005 לטשטוש עקבות פשעי המלחמה הנאציים, נלקחו מהמחנה 327 אסירים, בהם כ-100 יהודים, להשמיד את שרידי הגופות בבאבי יאר. קבוצה של כ-30 מתוכם, בהם כ-9 יהודים, הבינו שלאחר גמר המשימה יוצאו כולם להורג כדי להעלים עדים למעשה, ותכננו בריחה. הם הכינו בעצמם מספריים לחיתוך שלשלאות הברזל ומפתח לחדר שבו שהו. בליל 28 באוגוסט הבינו שהעבודה נסתיימה ולמחרת הם יוצאו להורג, וברחו. רבים נורו, אך כ-15 הצליחו לברוח, מהם לפחות 9 יהודים. הנמלטים התחלקו לשני קבוצות. דוידוף, טרובאקוב, וחראשוב קיבלו סיוע חיוני משתי נוצריות מקומיות. בודניק, וילקיס, קוטליאר, אוסטרובסקי, קאפר, וברלנד שוכנו בתוך צינור של מפעל לבנים<ref></ref>. יתר האסירים הוצאו להורג לפני שחרור המחנה. סך כל הקרבנות במחנה, יהודים ולא-יהודים, נאמד בכ-25,000.

המחנה שוחרר על ידי הצבא האדום ב-6 בנובמבר 1943.

בשנת 1976 הוקמה באתר הטבח בבאבי יאר מצבה לזכר קורבנות הטבח וקורבנות מחנה סירץ, בלי לאזכר את יהדותם.

==לקריאה נוספת==
* זאכאר טרובאקוב, הסוד של באבי יאר, הוצאת יד ושם, ירושלים 2003.
* פליקס לויטס, השואה באוקראינה בתוך: יואל רפל (עורך), שלושה מיליון: השואה בברית המועצות, משואה כרך כט, מכון משואה ומשרד הביטחון - ההוצאה לאור, תל יצחק ה'תשס"א, עמ' 180–181.

==קישורים חיצוניים==
* [http://www.yadvashem.org/odot_pdf/Microsoft%2520Word%2520-%25207096.pdf&ved=2ahUKEwiauo7lzODpAhULxYsKHUNoC78QFjACegQIBBAI&usg=AOvVaw2RgyoSFJq-QdsqTT7vwFyB מזכרונותיו של האסיר זאכאר טרובאקוב על הגעתו למחנה סירצק], מתוך ספרו "הסוד של באבי יאר".
* [http://www.yadvashem.org/odot_pdf/Microsoft%2520Word%2520-%25207094.pdf&ved=2ahUKEwig5Iid0uDpAhXeUBUIHeenD-MQFjABegQIBBAJ&usg=AOvVaw0zfRNnxy7psqeS1DwMn46F מזכרונותיו של האסיר זאכאר טרובאקוב על חיי הנשים במחנה עבודה סירצק], מתוך ספרו "הסוד של באבי יאר".

==הערות שוליים==

קטגוריה:השואה: מחנות ריכוז
קטגוריה:שואת יהודי אוקראינה
קטגוריה:קייב
קטגוריה:יהדות קייב
קאסול

קאסול (באנגלית: Kasol) הוא כפר במחוז קולו במדינת הימאצ'ל פרדש בהודו. הכפר ממוקם בעמק פרוואטי , על גדות נהר פרוואטי , על הדרך בין בהונטאר ומניקארן .
הכפר ממוקם כ-30 ק"מ מבהונטר וכ-3.5 ק"מ ממניקארן. הכפר הוא יעד תיירותי פופולרי לתרמילאים ומטיילים. הכפר פועל כבסיס ליציאה לטרקים ליעדים סמוכים בהם קירגנגה. יש שמכנים אותו בשם "מיני ישראל של הודו" בגלל אחוז גבוה של תיירים ישראלים.
קאסול נחשב כחלק משביל החומוס ויש בית חב"ד פעיל בעונת התיירות.

בכפר מתגוררים כ-700 תושבים, וחלק גדול מפרנסתם מתבסס על התיירות הישראלית העוברת בו.

==קישורים חיצוניים==

קטגוריה:שביל החומוס בהודו
קטגוריה:הימאצ'ל פרדש: יישובים
קטגוריה:הודו: כפרים
הדיוויזיה ה-26 (בריטניה)

הדיוויזיה ה-26 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
בספטמבר 1914 גויסה הדיוויזיה כחלק מהצבא החדש והחלה באימונים, ובספטמבר 1915 נשלחה הדיוויזיה לצרפת. בנובמבר 1915 נשלחה הדיוויזיה לסלוניקי, שם לחמה בקרבות השונים של החזית המקדונית. לאחר המלחמה שוחררו חיילי הדיוויזיה, ובמאי 1919 פורקה הדיוויזיה.

==קישורים חיצוניים==
* [http://www.1914-1918.net/26div.htm הדיוויזיה ה-26]

26
הדיוויזיה ה-27 (בריטניה)

הדיוויזיה ה-27 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
באוקטובר 1914 הוקמה הדיוויזיה על בסיס יחידות של הצבא הסדיר שהגיעו מרחבי האימפריה הבריטית, ובשנת 1915 נשלחה הדיוויזיה לצרפת. בנובמבר 1915 נשלחה הדיוויזיה לסלוניקי, שם לחמה בקרבות השונים של החזית המקדונית. לאחר המלחמה מילאה הדיוויזיה תפקידי כיבוש בקווקז, ולאחר מכן היא חזרה לבריטניה. בהמשך שוחררו חיילי הדיוויזיה, ובמאי 1919 פורקה הדיוויזיה.

==קישורים חיצוניים==
* [http://www.1914-1918.net/27div.htm הדיוויזיה ה-27]

27
הדיוויזיה ה-28 (בריטניה)

הדיוויזיה ה-28 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
באוקטובר 1914 הוקמה הדיוויזיה על בסיס יחידות של הצבא הסדיר שהגיעו מרחבי האימפריה הבריטית, ובינואר 1915 נשלחה הדיוויזיה לצרפת, שם לחמה בקרב איפר השני ובקרב לוס. באוקטובר 1915 נשלחה הדיוויזיה למצרים, ובנובמבר 1915 נשלחה הדיוויזיה לסלוניקי, שם לחמה בקרבות השונים של החזית המקדונית. לאחר כניסת שביתת הנשק עם בולגריה לתוקף ב-30 בספטמבר 1918, התקדמה הדיוויזיה ה-28 ברחבי הארץ לכיוון טורקיה. האימפריה העות'מאנית גם חתמה על שביתת נשק ב-30 באוקטובר, ולאחר מכן נשלחה הדיוויזיה ה-28 לכבוש את מיצרי הדרדנלים. הדיוויזיה נשארה בטורקיה עד 1923 כחיל כיבוש, ובאוקטובר 1923 פורקה הדיוויזיה.

==קישורים חיצוניים==

* [http://www.1914-1918.net/28div.htm הדיוויזיה ה-28]

28
קול פליי

קול פליי היא תחנת מוזיקה חרדית ישראלית מבית רדיו קול ברמה, המשדרת במסגרת הרדיו האזורי. התחנה משדרת מוזיקה יהודית, בעיקר חסידית מכל הסגנונות אך גם מוזיקה מזרחית-דתית ומוזיקה יהודית מקורית.

התחנה פועלת במגבלות המקובלות בחברה החרדית כדוגמת הימנעות מהשמעת שירת נשים והשמעת מוזיקה ווקאלית בלבד בספירת העומר וימי בין המצרים.

== היסטוריה ==
התחנה התחילה לשדר באופן ניסיוני (וללא פרסומות) בתחילת 2020, והחל ממאי 2020 החלה לשדר באופן קבוע,<ref></ref> אז גם נערך טקס השקת התחנה בו ניתן לתחנה שמה.<ref></ref>. למנהל התחנה מונה צביקה כהן אך הוא סיים את עבודתו בתחנה לאחר פחות משנה.

מנכ"ל התחנה כיום הוא אריאל דרעי ומנהלה המוזיקלי הוא יואלי דיקמן, שגם משדר בתחנה את התוכנית "מאסטר פליי" בכל צהריים. בין שדרני התחנה עמירם בן לולו, אשר גרייבר, גבי כץ, משה דאודי, נחום סיגל, יוסי איזנטל, אריק דביר, ארי המניק, צביקה שטרן, אבי מילר, זלמן שטוב, ישי לפידות, שמחה פרידמן, שימי סגל, ניר קפטן, חיים שטרן, אורי כהן, דני לוי, יהודה אהרוני, שניאור גרינפלד, ישראל כהן ואהרל'ה וינטרוב.

ב-3 ביולי 2020 לאחר 22 שנות שידור ברדיו קול חי החל הזמר והמלחין ישי לפידות לשדר בקול פליי את תוכניתו 'שישי אישי'.

התחנה מפיקה מגזין חודשי שנקרא "מגזין קול פליי לתרבות ומוזיקה יהודית" שנמכר בבמגזר החרדי.<ref></ref>

בין השעות 2 בלילה עד 8 בבוקר (וכן בין השעות 16 עד 18 אחר הצהריים) מועבר בתחנה שידור ישיר מרדיו קול ברמה. התחנה לא משדרת בשבתות.

== המצעד השבועי ==
החל מ-21 במאי 2022, משודר בתחנה בכל מוצאי שבת מצעד מוזיקה בהנחיית אשר גרייבר. במצעד מדורגים 14 שירים שדירוגם מתבסס על דירוג הקהל באתר או בטלפון. זהו מצעד המוזיקה היחידי המדרג את הלהיטים העכשוויים במוזיקה החסידית והיהודית, בשונה מהמצעד היהודי שהשירים בו מדורגים לטווח ארוך יותר.

== המצעד השנתי ==

מדי שנה בחול המועד של חג הסוכות משודר בתחנה מצעד המוזיקה היהודי השנתי. למצעד מתמודדים כ-100 שירים שיצאו באותה שנה ולבסוף נבחרים מתוכם כ-25 שירים. בנוסף קיימות עוד מספר קטגוריות המועמדות לזכייה כמו זמר השנה, תגלית השנה, אלבום השנה, קליפ השנה, דואט השנה ועוד. המצעד מבוסס על דירוג הקהל באתר או בטלפון.<ref></ref>

== ראו גם ==
* רדיו קול ברמה
* קול חי מיוזיק
* מצעד המוזיקה היהודית השנתי של קול פליי

== קישורים חיצוניים ==
* 
* 
* 
* 
* 
* 
* 
* 

== הערות שוליים ==

קטגוריה:יהדות חרדית בישראל
קטגוריה:ישראל: תחנות רדיו
קטגוריה:מוזיקה חסידית
קטגוריה:מוזיקה יהודית
קטגוריה:תחנות מוזיקה
קטגוריה:תקשורת חרדית
גיום סיזרון

גיום סיזרון (בצרפתית: Guillaume Cizeron; נולד ב-12 בנובמבר 1994) הוא מחליק אמנותי צרפתי, האלוף האולימפי (בייג'ינג 2022), סגן אלוף אולימפי (פיונגצ'אנג 2018), 5 פעמים אלוף עולם (שנגחאי 2015, בוסטון 2016, מילאנו 2018, סאיטאמה 2019 ומונפלייה 2022), 5 פעמים ברציפות אלוף אירופה (2015–2019) ו-6 פעמים אלוף צרפת (2015–2020) בהחלקה אמנותית על קרח ריקוד זוגות ביחד עם גבריאלה פאפאדאקיס.

הצמד פאפאדאקיס וסיזרון שיפר את שיא העולם 28 פעמים, שיא של כל הזמנים, מאז שיטת הניקוד החדשה (2004).

== ביוגרפיה ==
סיזרון נולד וגדל במונבריסון, לואר. הוא התאמן בהחלקה אמנותית על הקרח במועדון בקלרמון-פראן, שבחבל אוברן, שבו מארק אביו הוא נשיא המועדון. בגיל 9 קתרין פאפאדאקיס, המאמנת שלו המליצה לו לרקוד עם גבריאלה בתה. הוא למד אמנות בליון. בשנת 2014 הוא עבר עם פאפאדאקיס למונטריאול קנדה על מנת להתאמן עם מאמנם רומה הגנואור.

===2014===
באליפות צרפת שנערכה בשנת 2014 פאפאדאקיס וסיזרון דורגו במקום שני בתחרות ריקוד זוגות. באליפות אירופה הראשונה שבה הם השתתפו שנערכה בבודפשט בינואר אותה שנה הם סיימו במקום 15 ובאליפות העולם שנערכה בסאיטמה, יפן במרץ אותה שנה הם סיימו במקום 13.

===2015===
====אלוף אירופה ואלוף עולם====
באליפות אירופה שנערכה בסטוקהולם בינואר 2015 הם זכו במדליית זהב בריקוד זוגות. באליפות העולם שנערכה בשנגחאי במרץ הם זכו במדליית זהב, לפני מדיסון צ'וק ואוואן בייטס מארצות הברית וקייטלין וויבר ואנדרו פוג'ה מקנדה.

===2016===
באליפות אירופה שנערכה בברטיסלבה בינואר 2016 הם זכו בפעם השנייה ברציפות במדליית זהב. באליפות העולם שנערכה בבוסטון במרץ הם זכו בפעם השנייה ברציפות במדליית זהב, לפני מאיה ואלכס שיבוטני ומדיסון צ'וק ואוואן בייטס, שני הזוגות מארצות הברית.

===2017===
באליפות אירופה שנערכה באוסטרבה בינואר 2017 הם זכו בפעם השלישית ברציפות במדליית זהב. באליפות העולם שנערכה בהלסינקי במרץ הם זכו במדליית כסף, אחרי טסה וירטו וסקוט מוייר מקנדה ולפני מאיה ואלכס שיבוטני.

===2018===
====מדליית כסף אולימפית====
באליפות אירופה שנערכה במוסקבה בינואר 2018 הם זכו בפעם הרביעית ברציפות במדליית זהב. באולימפיאדת פיונגצ'אנג (2018) שנערכה בפברואר הם זכו במדליית כסף, אחרי טסה וירטו וסקוט מוייר מקנדה ולפני מאיה ואלכס שיבוטני. במהלך ביצוע התרגיל הקצר נחשפה הפיטמה של פאפאדאקיס בטעות והם קיבלו הפחתה בניקוד שדירג אותם במקום השני. בתרגיל החופשי והארוך הם סיימו ראשונים אך בסיכום הכללי דורגו במקום השני. באליפות העולם שנערכה במילאנו במרץ הם זכו בפעם השלישית במדליית זהב, לפני מדיסון האבל וזכארי דונהיו מארצות הברית וקייטלין וויבר ואנדרו פוג'ה מקנדה.

===2019===
באליפות אירופה שנערכה במינסק בינואר 2019 הם זכו בפעם החמישית ברציפות במדליית זהב. באליפות העולם שנערכה בסאיטאמה במרץ הם זכו בפעם הרביעית במדליית זהב, לפני ויקטוריה סיניצינה וניקיטה קצלפוב מרוסיה ומדיסון האבל וזכארי דונהיו מארצות הברית.

===2020===
באליפות אירופה שנערכה בגראץ בינואר 2020 הם זכו במדליית כסף בפער קטקנן של 0.19 נקודות, אחרי ויקטוריה סיניצינה וניקיטה קצלפוב. אליפות העולם שהייתה אמורה להיערך במונטריאול בוטלה בשל מגפת הקורונה.

== חיים אישיים ==
ביום הבינלאומי נגד הומופוביה ב-17 במאי 2020 סיזרון יצא מהארון כהומו בפוסט באינסטגרם שבו הציג את בן הזוג שלו.

==קישורים חיצוניים==

קטגוריה:מחליקים אמנותיים על קרח צרפתים
קטגוריה:ספורטאים להט"בים צרפתים
קטגוריה:מחליקים אמנותיים על קרח להט"בים
קטגוריה:מחליקים אמנותיים על קרח באולימפיאדת פיונגצ'אנג (2018)
קטגוריה:צרפתים שנולדו ב-1994
מרינה אוכמן

מרינה אוכמן (נולדה ב-2 בינואר 1983) היא מרימת משקולות ישראלית. אחת הספורטאיות המבוגרות בענף.

אלופת ושיאנית ישראל 13 שנים, סגנית אלופת עולם לסטודנטים 2008, מקום 15 בעולם 2019, חברת סגל אולימפי בכיר של ישראל.

== ביוגרפיה ==
מרינה נולדה במוסקבה ועלתה לישראל עם הוריה ב-1991 ביישוב שבי שומרון. לאחר שנה עברה המשפחה להתגורר באופקים ומשם לבאר שבע. הוריה של מרינה עבדו בעבודות מזדמנות וכדי שמרינה לא תשוטט ברחובות רשמו אותה לחוג ג'ודו.

מגיל 12 מרינה התאמנה במועדון בבאר שבע והייתה חברת נבחרת ישראל בג'ודו, אלופת ישראל בנערות וסגנית אלופת ישראל בג'ודו בבוגרות. בשנת 2000 נפצעה מרינה באימון נבחרת במכון וינגייט ברצועה הצולבת ונאלצה להפסיק את הג'ודו התחרותי.

לאחר ניתוחים ושיקום ארוך נרשמה מרינה למועדון הרמת משקולות כתחביב בזמן לימודיה לתואר הראשון בחינוך גופני. בשנת 2006 התחרתה מרינה לראשונה בתחרות ארצית בהרמת משקולות.

===הרמת משקולות===
בשנת 2007 מרינה ניצחה באליפות ישראל לראשונה ויצאה לתחרות בינלאומית בהרמת משקולות. באותה השנה מרינה הייתה האישה היחידה שייצגה את ישראל באליפות העולם שנערכה בתאילנד. בשנת 2008 זכתה במקום השני באליפות העולם לסטודנטים ובמקום ה-8 באליפות אירופה לבוגרות, אך לא הצליחה להשיג את הקריטריון האולימפי.

מאז מרינה ממשיכה להתאמן ולייצג את ישראל בתחרויות בינלאומיות ונחשבת לספורטאית הוותיקה והמנוסה בענף בארץ.

===חיים אישיים===
מרינה נשואה לאנטולי מושיק, מרים משקולות בעברו, והם הורים לדוד. מתגוררים בבאר שבע. מרינה בעלת תואר ראשון בחינוך גופני ותואר שני בניהול חינוכי, ומורה ומחנכת בתיכון עתיד באופקים. בנוסף מרינה מאמנת כושר בקבוצת הכדורגל הפועל.

==קישורים חיצוניים==
* 
* [https://www.facebook.com/profile.php?id=100000865090839 פרופיל], [https://www.facebook.com בפייסבוק]
* [http://archive.9tv.co.il/video/2019/06/02/79075.html?fbclid=IwAR2hCBQVgB3fdk-NQLLH9zd_HmcbHT_dsquGWCRFdLRveXV7yLO88Zp56PY פינת ספורט עם אוכמן], בערוץ 9
* 
* 

קטגוריה:ג'ודוקא ישראליות
קטגוריה:מרימי משקולות ישראלים
קטגוריה:ישראליות ילידות רוסיה
קטגוריה:ישראלים ילידי רוסיה
קטגוריה:עולות בשנות ה-1990
קטגוריה:עולים בשנות ה-1990
קטגוריה:בוגרות תיכון מקיף ו' (באר שבע)
קטגוריה:בוגרי תיכון מקיף ו' (באר שבע)
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:ישראליות שנולדו ב-1983
קטגוריה:ישראלים שנולדו ב-1983
אביב צנזור

ד"ר אביב צֶנְזוֹר (נולד ב-23 באפריל 1972) הוא מתמטיקאי ישראלי ואיש חינוך בתחום המתמטיקה האקדמית. חבר סגל בפקולטה למתמטיקה בטכניון. ידוע במוסדות אקדמיים בישראל ובמערכת החינוך בישראל בזכות קורסים מצולמים שהוא מעביר דרך ערוץ היוטיוב של הטכניון.

== ביוגרפיה ==
אביב צנזור נולד וגדל בחיפה. אביו הוא המתמטיקאי יאיר צנזור, פרופסור באוניברסיטת חיפה. אחותו הצעירה, קרן צנזור-הלל, היא פרופסור למדעי המחשב בטכניון. צנזור נשוי לפרופסור אפרת שר-צנזור, חברת סגל באוניברסיטת חיפה. הם הורים לשלושה ילדים ומתגוררים בחיפה.

צנזור השלים לימודים לשלושה תארים בפקולטה למתמטיקה בטכניון. הדיסרטציה שלו עסקה בגרופואיד של אלגברת סי כוכב. את עבודת הפוסט-דוקטורט שלו עשה באוניברסיטת קליפורניה בריברסייד.

לצנזור מספר ארדש 5.

=== הרצאות אקדמיות מקוונות ===
צנזור זכה לפרסום בקרב סטודנטים ממגוון מוסדות להשכלה גבוהה בישראל בזכות קורסים מצולמים המועברים על ידו בערוץ היוטיוב של הטכניון. הוא הקליט כעשרה קורסים מלאים בתחומי החדו"א והאלגברה, חלקם באנגלית. הנצפים ביותר הם קורס ראשון בחשבון אינפיניטסימלי וקורס הכנה לטכניון. להרצאות המוקלטות של צנזור מיליוני צפיות ביוטיוב. 

הקורסים שהועלו ליוטיוב הוקלטו מול סטודנטים בכיתה אמיתית, רק עם טוש ולוח, וללא בימוי ועריכה. כיום הוא מפיק קורסים משודרגים, שבהם נעשה שימוש באולפנים עם טכנולוגיות צילום והפקה עדכניות, וכן כלים מתמטיים להדגמה חזותית, תרגול אינטראקטיבי, ואפשרויות למתן משוב והערכה. סדרה חדשה של שנים-עשר קורסים מקוונים טרום-אקדמיים בשם "[https://campus.gov.il/program/iit-acd-rfp4-mathematics101-he פשוט מתמטיקה]" עלתה לאתר קמפוס IL של המיזם הלאומי ללמידה דיגיטלית, בפורמט של קורס פתוח מקוון מרובה משתתפים (MOOC). סדרת קורסים חדשים בחשבון אינפיניטסימלי נמצאת כיום בפיתוח.

=== שיתוף פעולה עם משרד החינוך ===
בשנת 2019 נרקם שיתוף פעולה בין צנזור לבין משרד החינוך, בהובלת נרית כץ, מפמ"רית מתמטיקה על-יסודי. במסגרת פרויקט משותף שנקרא "קיוון חדש", לומדות כיום מאות כיתות של 5 יחידות מתמטיקה בבתי ספר תיכון ברחבי הארץ באופן היברידי, בעזרת קורסי "פשוט מתמטיקה" באתר קמפוס IL. הפרויקט היה חלוצי בעולם הקורסים המקוונים, בכך שעבר באופן נרחב מתפיסה של לומד עצמאי בקורס מקוון (המתאפיינת בנשירה גבוהה) לתפיסה של למידה בכיתה בהובלת מורה בעזרת קורס מקוון. הפרויקט הורחב בתקופת מגפת הקורונה בישראל כמענה חלקי ללמידה מרחוק, לווה בהשתלמויות וימי עיון למורים, ואף שימש השראה לקורסים דומים שפיתח משרד החינוך במתמטיקה ובמקצועות אחרים.

===הוראת מתמטיקה בטכניון===
במסגרת קורס אינפי בטכניון יזם צנזור פעילות של תכנון ומימוש חדרי בריחה וירטואליים במשחק המחשב "מיינקראפט", שבהם כל החידות והרמזים מבוססים על התוכן המתמטי של הקורס.

בעקבות הפופולריות שלו בקרב סטודנטים בישראל, הוא זכה למספר מחוות הומוריסטיות בהן שירים, סטיקרים לוואטסאפ וגרפים ממוחשבים בדמותו. ב-2023 הוזכר בסיטקום "סובייצקה" של תאגיד השידור הישראלי "כאן 11" בידי דמויות המגלמות סטודנטים למתמטיקה, ששיבחו את איכות ההוראה שלו.

==ראו גם==
* דוד צילג

== קישורים חיצוניים ==

* 
*[https://www.youtube.com/playlist?list=PLW3u28VuDAHLBQrejV70zRa6sesxkPmgA הקורס המוקלט "אינפי 1מ' - 104031"], בערוץ היוטיוב הרשמי של הטכניון.
*
== הערות שוליים ==

קטגוריה:מתמטיקאים ישראלים
קטגוריה:סגל הטכניון: מתמטיקה
קטגוריה:חיפה: אישים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1972
פרס דוב הכסף

פרס דוב הכסף (בגרמנית: Silberner Bär; לשעבר פרס דוב הכסף של ברלין, Silberner Berliner Bär) הוא פרס שמוענק על ידי חבר השופטים של פסטיבל הסרטים הבינלאומי בברלין מאז 1956, בנוסף לפרס הראשי (דוב הזהב). פסל דוב הכסף נוצר בשנת 1932 על ידי הפסלת הגרמנייה רנה זינטניס בשם "הדוב הברלינאי". חבר השופטים מעניק את פרס דוב הכסף בשבע קטגוריות, שאחד מהם הוא "הפרס הגדול של חבר השופטים" (Großer Preis der Jury). הקטגוריות האחרות הן הבמאי הטוב ביותר, השחקנית הטובה ביותר, השחקן הטוב ביותר והתסריט הטוב ביותר. ניתן פרס נוסף על הישג אמנותי יוצא מן הכלל. חבר השופטים הבינלאומי לסרטים קצרים מעניק בנפרד את פרס דוב הכסף להפקה השנייה בטיבה בתחרות הסרטים הקצרים.

בשנת 2010 זכה רומן פולנסקי בפרס על סרטו "סופר הצללים", אך נעדר מהטקס בשל שהותו במעצר בית. 

בפברואר 2020, הודיע פסטיבל ברלין כי לא יחלק באופן זמני את פרס דוב הכסף. זאת, לאחר שהתגלה כי הבמאי אלפרד באואר, שעל שמו נקרא הפרס, היה נאצי בדרגה בכירה שלקח חלק במערך התעמולה של יוזף גבלס.
== קטגוריות ==
קטגוריות הזכייה הן: 
{| class="wikitable"
|-
! קטגוריה 
! הוענק מאז 
|-
| פרס חבר השופטים הגדול 
| style="text-align:center;" | 1951 (1957) 
|-
| הבימוי הטוב ביותר 
| style="text-align:center;" | 1956 
|-
| השחקנית הטובה ביותר 
| style="text-align:center;" | 1956 
|-
| השחקן הטוב ביותר 
| style="text-align:center;" | 1956 
|-
| פרס חבר השופטים - סרט קצר 
| style="text-align:center;" | 1956 
|-
| ההישג האמנותי המצטיין 
| style="text-align:center;" | 2008 
|-
| התסריט הטוב ביותר
| style="text-align:center;" | 2008 
|} 

פרסי המוזיקה הטובה ביותר לקולנוע (2002–2007), הישג אמנותי מיוחד (1956–2007) והישג אישי מצטיין (1956–2005) הוחלפו בקטגוריית "ההישג האמונתי המצטיין".
==זוכים ישראלים==
* בשנת 1989 זכה הסרט "הקיץ של אביה" בפרס דוב הכסף בקטגוריית "ההישג האמנותי המצטיין".
* בשנת 2007, זכה יוסף סידר בפרס לבמאי הטוב ביותר על סרטו "בופור".
* בשנת 2010, זכה הסרט "הירידה", בבימוי שי מיז'ינסקי, בפרס דב הכסף על הסרט הקצר הטוב ביותר.

== קישורים חיצוניים ==
* [https://www.berlinale.de/de/archiv/jahresarchive/2019/01_jahresblatt_2019/01_jahresblatt_2019.html ארכיון שנתי], באתר פסטיבל הקולנוע 

==הערות שוליים==

קטגוריה:ערכים שבהם תבנית בריטניקה אינה מתאימה
דוב הכסף
דוב הכסף
קטגוריה:פסטיבל הסרטים הבין-לאומי בברלין
הוא (בואי כלה)

"הוא (בואי כלה)" הוא פזמון שביצעו אחינועם ניני וגיל דור למילות השיר של לאה גולדברג "האוהבים על שפת הים".

==רקע==
בשנת 1987 הוציא אריק איינשטיין את האלבום "על גבול האור" שכלל בין היתר שלושה שירים שהלחין מיקי גבריאלוב לשירי לאה גולדברג. אחד מהם היה "האוהבים על שפת הים", שכתבה בשנת 1955.

שירה של גולדברג עוסק באהבה נכזבת. הוא כולל שני חלקים, תחת הכותרות "הוא" ולאחר מכן "היא", היוצרות דיאלוג בין גבר לאישה. החלק הראשון הולחן על ידי גבריאלוב ומספר שנים לאחר מכן על ידי ניני ודור. בחלק זה פונה אדם לאהובתו המרוחקת ממנו וקורא לה להצטרף אליו.. בחלק "היא" מסרבת הבחורה להעתר לבקשתו ועונה לו "לא אבוא".

בשנת 1993 הוציאו אחינועם ניני וגיל דור אלבום הנושא את שמם. הם הלחינו וביצעו את החלק הראשון מתוך שירה של גולדברג. השיר הושמע רבות בחתונות לפני כניסת הכלה לחופה, אף שתוכנו הוא אהבה שנכשלה.

במצעד הפזמונים העברי השנתי של רשת ג' לשנת תשנ"ג (1993) דורג השיר במקום ה-29.

==קישורים חיצוניים==
* [https://www.nli.org.il/he/items/NNL_MUSIC_AL990036548090205171/NLI לדף השיר] באתר הספרייה הלאומית
* 
* 
* 
* 

==הערות שוליים==

קטגוריה:שירי 1993
קטגוריה:סינגלים מ-1993
קטגוריה:שירי אחינועם ניני
קטגוריה:שירים בעברית
קטגוריה:שירים שנכתבו על ידי לאה גולדברג
נגה ד'אנג'לי

נגה ד'אנג'לי (נולדה ב-15 בספטמבר 1983) היא קומיקאית, סטנדאפיסטית ושחקנית ישראלית.

== ביוגרפיה ==
ד'אנג'לי נולדה וגדלה בחיפה לאבא רואה חשבון ולאמא שעבדה כסטטיסטיקאית בחברת החשמל. היא ממוצא איטלקי ולה שתי אחיות.
למדה בתיכון חוגים חוג תיאטרון. את שירותה בצה"ל עשתה בגדוד 51 בגולני כמש"קית חינוך. לאחר שחרורה עברה להתגורר באילת שם עבדה בצוות בידור במלון "המלך שלמה".

בגיל 24 עברה ד'אנג'לי לתל אביב, והתחילה לימודי משחק בסל"ה - הסטודיו לאמנויות התיאטרון מיסודו של יורם לוינשטיין. במהלך לימודי המשחק גילתה את עולם הסטנדאפ, והחלה להופיע במועדונים ובבמות פתוחות, מה שהוביל את הקריירה שלה אל הבמה.

שיחקה בהצגות כגון "חנוך לוין בצבעים", "הקומדיה הירושלמית", "החברות של זזה" ובסדרות טלוויזיה כמו "פלמ"ח", "השופטת ליטל", "הצחוקייה", "עד כאן!", "אבא משתדל", "הקלמרים" ועוד.

ב-2008 השתתפה בסרט הטלוויזיה "פרשת רות" לצדה של לוסי דובינצ'יק.

בשנים האחרונות ד'אנג'לי כותבת ורצה עם מופע הסטנדאפ שלה. כמו כן, היא יוצרת תוכן מקורי לרשת עם מיליוני צפיות ושיתופים.

הגישה פינה בתוכנית "הבוקר עם טל ואביעד".

הגישה גם פינה בתוכנית "נוסבאום וגולדשטיין", בערוץ 10.

השתתפה וכתבה לסדרה "קומדי סנטרל סטיישן" המשודרת בהוט קומדי סנטרל

השתתפה בסדרה "מחנה אבא".

"קומדי סטאר" רשת 13

"יומני היקר" בכאן 11

"מועדון סטנדאפ" בכאן 11

היא מתארחת כמגישה בתוכנית "הפסקת צהריים" בגלי צה״ל עם הדר לוי וקובי אריאלי

==חיים אישים==
נשואה לאורי ולה שני בנים ובת. מתגוררת בתל אביב.

== קישורים חיצוניים ==
* 

* 

קטגוריה:קומיקאיות ישראליות
קטגוריה:קומיקאים ישראלים
קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:שחקניות ישראליות
קטגוריה:שחקנים ישראלים
קטגוריה:משתתפי קומדי סטאר
קטגוריה:בוגרות תיכון חוגים
קטגוריה:בוגרי תיכון חוגים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1983
קטגוריה:ישראלים שנולדו ב-1983
גבריאלה פאפאדאקיס

גבריאלה פאפאדאקיס (בצרפתית: Gabriella Papadakis; נולדה ב-10 במאי 1995) היא מחליקה אמנותית צרפתייה, האלופה האולימפית (בייג'ינג 2022), סגנית אלופה אולימפית (פיונגצ'אנג 2018), 5 פעמים אלופת עולם (שנגחאי 2015, בוסטון 2016, מילאנו 2018, סאיטאמה 2019 ומונפלייה 2022), 5 פעמים ברציפות אלופת אירופה (2015–2019) ו-6 פעמים אלופת צרפת (2015–2020) בהחלקה אמנותית על קרח ריקוד זוגות ביחד עם גיום סיזרון.

הצמד סיזרון פאפאדאקיס שיפר את שיא העולם 28 פעמים, שיא של כל הזמנים, מאז שיטת הניקוד החדשה (2004).

== ביוגרפיה ==
פאפאדאקיס נולדה וגדלה בקלרמון-פראן, אוברן. אמה, קתרין פאפאדאקיס היא מאמנת החלקה אמנותית על הקרח ואביה, עמנואל, יליד קורידליס, יוון בן למשפחה מכרתים, בעלים של משאית אוכל באוסטין, טקסס. היא התאמנה בהחלקה אמנותית על הקרח במועדון שבעיר שבה גדלה. בגיל 9 אמה המליצה לה לרקוד עם גיום סיזרון. בשנת 2014 היא עברה עם סיזרון למונטריאול קנדה על מנת להתאמן עם מאמנם רומה הגנואור.

===2014===
באליפות צרפת שנערכה בשנת 2014 סיזרון ופאפאדאקיס דורגו במקום שני בתחרות ריקוד זוגות. באליפות אירופה הראשונה שבה הם השתתפו שנערכה בבודפשט בינואר אותה שנה הם סיימו במקום 15 ובאליפות העולם שנערכה בסאיטמה, יפן במרץ אותה שנה הם סיימו במקום 13.

===2015===
====אלופת אירופה ואלופת עולם====
באליפות אירופה שנערכה בסטוקהולם בינואר 2015 הם זכו במדליית זהב בריקוד זוגות. באליפות העולם שנערכה בשנגחאי במרץ הם זכו במדליית זהב, לפני מדיסון צ'וק ואוואן בייטס מארצות הברית וקייטלין וויבר ואנדרו פוג'ה מקנדה.

===2016===
באליפות אירופה שנערכה בברטיסלבה בינואר 2016 הם זכו בפעם השנייה ברציפות במדליית זהב. באליפות העולם שנערכה בבוסטון במרץ הם זכו בפעם השנייה ברציפות במדליית זהב, לפני מאיה ואלכס שיבוטני ומדיסון צ'וק ואוואן בייטס, שני הזוגות מארצות הברית.

===2017===
באליפות אירופה שנערכה באוסטרבה בינואר 2017 הם זכו בפעם השלישית ברציפות במדליית זהב. באליפות העולם שנערכה בהלסינקי במרץ הם זכו במדליית כסף, אחרי טסה וירטו וסקוט מוייר מקנדה ולפני מאיה ואלכס שיבוטני.

===2018===
====מדליית כסף אולימפית====
באליפות אירופה שנערכה במוסקבה בינואר 2018 הם זכו בפעם הרביעית ברציפות במדליית זהב. באולימפיאדת פיונגצ'אנג (2018) שנערכה בפברואר הם זכו במדליית כסף, אחרי טסה וירטו וסקוט מוייר מקנדה ולפני מאיה ואלכס שיבוטני. במהלך ביצוע התרגיל הקצר נחשפה הפיטמה של פאפאדאקיס בטעות והם קיבלו הפחתה בניקוד שדירג אותם במקום השני. בתרגיל החופשי והארוך הם סיימו ראשונים אך בסיכום הכללי דורגו במקום השני. באליפות העולם שנערכה במילאנו במרץ הם זכו בפעם השלישית במדליית זהב, לפני מדיסון האבל וזכארי דונהיו מארצות הברית וקייטלין וויבר ואנדרו פוג'ה מקנדה.

===2019===
באליפות אירופה שנערכה במינסק בינואר 2019 הם זכו בפעם החמישית ברציפות במדליית זהב. באליפות העולם שנערכה בסאיטאמה במרץ הם זכו בפעם הרביעית במדליית זהב, לפני ויקטוריה סיניצינה וניקיטה קצלפוב מרוסיה ומדיסון האבל וזכארי דונהיו מארצות הברית.

===2020===
באליפות אירופה שנערכה בגראץ בינואר 2020 הם זכו במדליית כסף בפער קטנטן של 0.19 נקודות, אחרי ויקטוריה סיניצינה וניקיטה קצלפוב. אליפות העולם שהייתה אמורה להיערך במונטריאול בוטלה בשל מגפת הקורונה.

==קישורים חיצוניים==

קטגוריה:מחליקים אמנותיים על קרח צרפתים
קטגוריה:מחליקות אמנותיות על קרח באולימפיאדת פיונגצ'אנג (2018)
קטגוריה:זוכות מדליית כסף אולימפית מצרפת
קטגוריה:זוכות מדליית כסף אולימפית: החלקה אמנותית
קטגוריה:צרפתים שנולדו ב-1995
תשוקה (סרט)

תשוקה (באנגלית: Desire) הוא סרט קומדיה רומנטית אמריקאי בבימויו של פרנק בורזייגי עם גרי קופר ומרלן דיטריך בתפקידים הראשיים.

התסריט מבוסס על המחזה הגרמני "Die Schönen Tage von Aranjuez" של הנס סקלי ורוברט סטמלה (1933).

==תקציר העלילה==
מדלן דה בופרה (מרלן דיטריך) היא נוכלת שמגיעה לחנות תכשיטים יקרים בפריז. היא מציגה את עצמה לפני בעל החנות, אריסטיד דובאל (ארנסט קוסארט) כאשתו של הרופא המפורסם ד"ר פוקה (אלן מובריי) ומבקשת לרכוש שרשרת פנינים ב-2.5 מיליון פרנק. לאחר מכן היא נפגשת עם הרופא ומציגה עצמה כאשתו של דובאל שסובל לדעתה מבעיות נפשיות ומפזר כספים. כשמגיע דובאל למרפאתו של הרופא היא לוקחת ממנו את השרשרת ושולחת אותו לקבל את ההמחאה מהרופא. עד שמתברר להם שהיא הונתה אתם היא כבר במכוניתה לעבר ספרד.

בדרך היא נפגשת בטום ברדלי (גרי קופר), אמריקאי מדטרויט העובד כמהנדס מכונות בפריז ויוצא לחופשה בספרד באישור הבוס שלו ד"ר גיבסון (ויליאם פראולי) שמצייד אותו במכונית החברה עם שלטי פרסומת של החברה. כאשר הוא עומד ליד מכוניתו כדי לצלם היא עוברת שם במהירות ומתיזה עליו בוץ. בתחנת הגבול היא מגניבה את השרשרת לז'קט של טום ללא ידיעתו. לאחר מכן היא מביימת תקלה במכוניתה, ומצטרפת לטום בדרך לסן סבסטיאן. טום מחליף ז'קט והיא מנצלת את הרגע, גונבת את מכוניתו ומביימת תאונה. היא מגיעה למלון ונפגשת עם המפעיל שלה "הדוד" קרלוס (ג'ון האלידיי).

בעזרת קצין משטרה (אקים טמירוף) מצליח טום להגיע למלון. קרלוס ומדלן מתנצלים ורוצים לפצות אותו על המכונית. קרלוס מנצל "טריק" של קוסם ומגלה את השרשרת היקרה בז'קט של טום. הוא לוחץ על מדלן לעזוב את טום ורוצה להמשיך למדריד, למכור שם את השרשרת. בינתיים מתפתח רומן אהבה ותשוקה בין מדלן וטום. קרלוס מביא את "הדודה" אולגה (צפי טיבורי) מהכנופיה אך גם היא לא מצליחה לשכנע את מדלן לעזוב את טום.

לבסוף מתוודה מדלן לפני טום על עברה אבל זה לא משנה את רגשותיו כלפיה. הם לוקחים בכוח את השרשרת מקרלוס, חוזרים לפריז, מחזירים את השרשרת לדובאל ומתנצלים בפניו ובפני ד"ר פוקה.

בסוף סרט הם נישאיםם בפריז כאשר דובל וד"ר פוקה משמשים כעדים.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|גרי קופר
|טום ברדלי
|האב
|-
|מרלן דיטריך
|מדלן דה בופרה
|האם
|-
|אקים טמירוף
|
|קצין משטרה
|-
|ויליאם פראלי
|מר גיבסון
|מנהל מפעל רכב
|-
|ארנסט קוסארט
|אריסטיד דובל
|סוחר תכשיטים
|-
|ג'ון האלידיי
|הדוד קרלוס
|עבריין
|-
|אלן מובריי
|ד"ר פוקה
|פסיכיאטר
|-
|צפי טילבורי
|דודה אולגה
|עבריינית
|}

==קישורים חיצוניים==

* [https://www.youtube.com/watch?v=9FqVF1WL6bA קדימון לתשוקה (סרט)], באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי גרי קופר
קטגוריה:סרטי פרמאונט
קטגוריה:סרטי קומדיה רומנטית
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים אמריקאיים משנת 1936
קטגוריה:סרטי 1936
מתי תינשאי?

מתי תינשאי? (בצרפתית: Quand te maries-tu, ובטהיטית: Nafea faa ipoipo) הוא ציור בצבעי שמן של הצייר הצרפתי פול גוגן משנת 1892. הציור היה שמור בהלוואה במוזיאון קאנסט בבזל למשך כחצי מאה. בפברואר 2015, משפחתו של רודולוף שטאקלין מכרה את הציור לאל-מיאסה בנת חמד בן ח'ליפה אאל ת'אני תמורת 210 מיליון דולר, מה שהפך את היצירה לאחת היקרות ביותר שנמכרו אי פעם. הציור הוצג בתצוגה פומבית ברייהן עד יוני 2015.

==אודות היצירה==
גוגן נסע לטהיטי לראשונה ב-1891. הוא קיווה למצוא גן עדן שבו הוא יוכל לצייר אומנות פרימיטיבית, וזאת בניגוד לצרפת ששם נדחו יצירות מסגנון הפרימיטיביזם. בהגיעו לטהיטי הוא גילה כי המקום אינו כפי שציפה; האי עבר תהליכי קולוניאליזם במאה ה-18 וכשני שלישים מהילידים נפטרו ממחלות שהביאו עימם האירופאים בעת יישוב האי. למעשה, בשלב שבו גוגן הגיע לאי כבר רוב התרבות הפרימיטיבית נעלמה. למרות זאת, הצייר צייר את הנשים הילידות בעירום, בלבוש מסורתי ובלבוש מערבי כפי שניתן אצל הנערה שנמצאת מאחור ביצירה.

השטח שעליו יושבות הנערות הוא בצבע צהוב, ירוק וכחול. הנערה שנמצאת מלפנים יושבת בדיוק בין החלק הצהוב לחלק הירוק של הדשא. הנערה עונדת פרח מסוג טיארה על ראשה, המסמן שהיא מחפשת חתן.<ref>Field pp. 132-41</ref><ref>Stuckey pp. 263-64</ref> מאחוריה יושבת בזקיפות נערה נוספת הלבושה בבגדים מערביים. תנוחתה של הנערה השנייה דומה לתנוחת מודרה הבודהיסטית, המסמלת אות אזהרה. פניה של הנערה השנייה נמצאים במרכז הציור, ושמלתה הורודה שונה מהצבעים הסובבים אותה, באופן המדגיש את הניגוד בין הילידים לבין המתיישבים המערביים. גוגן חתם את שם היצירה בטהיטית והוא נהג לעשות זאת באותה תקופה על אף שהידע שלו בשפה היה מוגבל. 

ההיסטוריונית ננסי מת'יוס אמרה כי גוגן בחר במודע להציג את תושבי האי טהיטי כעסוקים רק בשירה ובאהבה, וזאת כדי לעורר עניין בפעילותו. הוא ידע למעשה כי האי עבר תהליכי מודרניזציה. היצירות של גוגן מטהיטי התקבלו באדישות בצרפת ולא זכו להתעניינות רבה.

==ראו גם==
* מכירות הציורים היקרות ביותר
* פוסט-אימפרסיוניזם
 
==קישורים חיצוניים==

== הערות שוליים ==

קטגוריה:ציורים מהמאה ה-19
קטגוריה:ציור פוסט-אימפרסיוניסטי
קטגוריה:פול גוגן
קטגוריה:דיוקנאות נשים
רוברט ספיר

רוברט מ. ספיר (באנגלית: Robert M. Speer; נולד ב-10 בפברואר 1956) הוא איש ממשל אמריקאי, שכיהן כמזכיר הצבא בפועל של ארצות הברית מינואר ועד אוגוסט 2017.
==ראשית חייו==
רוברט ספיר נולד בבסיס הצבאי פורט אורד שבקליפורניה. אביו היה איש צבא ועקב כך ילדותו עברה עליו במקומות שונים ברחבי ארצות הברית. הוא למד לתואר ראשון בחשבונאות באוניברסיטת נוטרדאם, לתואר שני במערכות מידע באוניברסיטת אינדיאנה ולתואר שני במשאבים לאומיים אסטרטגיים בקולג' התעשייתי של הכוחות המזוינים של האוניברסיטה לביטחון לאומי. הוא התגייס לצבא ארצות הברית לאחר שהוכשר ב"גיס אימון קציני המילואים" (ROTC). ספיר שירת 28 שנים בצבא ושימש בתפקיד מפקד גדוד בדיוויזיה המוטסת ה-82 וכקצין מטה בדרג מפקד בריגדה.

==קריירה==
ב-2004, לאחר תום שירותו, מונה ספיר לנהל את השליטה הפיננסית לתקציב של 18.6 מיליארד דולר שנועדו למיזמי שיקום בעיראק. לאחר מכן הוא שימש כמנהל ברשת החברות PricewaterhouseCoopers, שם הוא הוביל את העסקים הביטחוניים שלהם. באוקטובר 2009 הוא מונה כסגן הראשי לעוזר למזכיר הצבא לניהול פיננסי ובקרה ובדצמבר 2014 הוא מונה כעוזר למזכיר הצבא לניהול פיננסי ובקרה. בינואר 2017 נמנה ספיר על ששת בכירי הפנטגון היחידים שהתבקשו להישאר בתקופת המעבר לממשלו של הנשיא דונלד טראמפ.
==מזכיר הצבא בפועל==
בפברואר 2017, באומרו שקיים כבר מידע מספק, הכריז ספיר שחיל ההנדסה של צבא ארצות הברית יקבל את הקמת צינור הנפט של דקוטה שיעבור מתחת לאגם אווהי. הצינור, שחוצה את נהר מיזורי, יעבור ליד שמורת אינדיאנים והתקיימו כנגד בנייתו פעולות מחאה של שבט הסו ושבטים אחרים וכן של פעילי סביבה וקבוצות אזרחיות. במהלך שלבי התכנון של המיזם, נתיב החצייה המוצע של הצינור הוסט מהנתיב העובר מצפון לביסמרק, דקוטה הצפונית בשל מחאות תושבי העיר. נציגי החבר שבונה את הצינור טענו שהוא בטיחותי. בהצהרתו אמר ספיר, "השלמנו את כל המשימות שפורטו במזכר של הנשיא מיום 24 בינואר 2017".

==קישורים חיצוניים==

==הערות שוליים==

קטגוריה:מזכירי הצבא של ארצות הברית
קטגוריה:סגל מחלקת ההגנה של ארצות הברית
קטגוריה:בוגרי אוניברסיטת אינדיאנה
קטגוריה:בוגרי אוניברסיטת נוטרדאם
קטגוריה:קצינים וחוגרים בצבא ארצות הברית
קטגוריה:אמריקאים שנולדו ב-1956
ג'ייסון סמית'

ג'ייסון ויקטור סמית (באנגלית: Jason Victor Smith; נולד ב-2 במרץ 1986) הוא כדורסלן אמריקאי, המשחק בעמדות הפאוור פורוורד והסנטר. ממוצעיו הכוללים לאורך 11 עונותיו בליגת ה-NBA הם 6.1 נקודות ו-3.4 ריבאונדים למשחק.

==קריירת מכללות==
סמית' נולד בעיר גרילי שבקולורדו, ובשנת 2004 החל ללמוד באוניברסיטת המדינה של קולורדו. ב-3 עונותיו בקבוצת הכדורסל של האוניברסיטה העמיד ממוצעים של 14.7 נקודות, 7.9 ריבאונדים, 2.0 אסיסטים ו-1.7 חסימות למשחק, אך באף אחת מהעונות לא העפילה הקבוצה לטורניר אליפות המכללות.

==קריירת משחק מקצועית==
בדראפט ה-NBA{{כ}} 2007 נבחר סמית' בבחירה ה-20 על ידי מיאמי היט, ומיד הועבר בטרייד לפילדלפיה 76' בתמורה לדקוואן קוק ובחירת דראפט עתידית. בעונת הרוקי שלו קלע סמית' 4.5 נקודות בממוצע למשחק, כשחקן ספסל. בקיץ 2008 סבל מקרע ברצועה הצולבת הקדמית, בגינו נאלץ להחמיץ את כל עונת .

בספטמבר 2010 הועבר עם וילי גרין בטרייד לניו אורלינס הורנטס, בתמורה לדריוס סונגאילה וקרייג בראקינס. לאורך עונת פתח בכמחצית ממשחקי קבוצתו, וקבע שיא קריירה של 9.9 נקודות בממוצע למשחק. ב-7 באפריל 2012 קלע סמית' שיא קריירה למשחק של 26 נקודות, בניצחון קבוצתו מול מינסוטה טימברוולבס. בשתי העונות הבאות המשיך להציג יכולת טובה, עם 8.8 נקודות למשחק, אולם שותף ב-82 משחקים בסך הכול (מתוך 164) בשל פציעות בעצם השכם ובברך.

לקראת עונת חתם על חוזה בניו יורק ניקס, ולאורך עונתו היחידה בקבוצה שותף בכל המשחקים וקלע 8.0 נקודות בממוצע למשחק.

ביולי 2015 חתם על חוזה לעונה אחת באורלנדו מג'יק.

ביולי 2016 חתם על חוזה ל-3 עונות בוושינגטון ויזארדס, בסך כ-16 מיליון דולר. בעונת העפיל עם הוויזארדס לחצי גמר האזור המזרחי, לראשונה בקריירה, כמחליפם מהספסל של מרצ'ין גורטאט ומרקיף מוריס. בעונה העוקבת שותף ב-33 משחקים בלבד, על אף שהיה כשיר לשחק.

בעונת שיחק לתקופות קצרות עבור הוויזארדס (12 משחקים), מילווקי באקס (6 משחקים) וניו אורלינס (שני משחקים), בטרם שוחרר מהפליקנס במרץ 2019.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קולורדו: כדורסלנים
קטגוריה:כדורסלני אוניברסיטת המדינה של קולורדו
קטגוריה:בחירות דראפט של מיאמי היט
קטגוריה:כדורסלני פילדלפיה 76'
קטגוריה:כדורסלני ניו אורלינס הורנטס
קטגוריה:כדורסלני ניו אורלינס פליקנס
קטגוריה:כדורסלני ניו יורק ניקס
קטגוריה:כדורסלני אורלנדו מג'יק
קטגוריה:כדורסלני וושינגטון ויזארדס
קטגוריה:כדורסלני מילווקי באקס
קטגוריה:אמריקאים שנולדו ב-1986
Roses

Roses (בעברית: ורדים) הוא שיר שהוקלט על ידי הזמר האמריקאי-גיאני סנט ג'ון. השיר יצא לאור ב-22 ביולי 2016, כשיר מתוך האלבום Collection One, על ידי חברות התקליטים Godd Complexx ו-Hitco.

==וידאו קליפ==
הווידאו קליפ הרשמי של השיר הועלה ב-7 באוקטובר 2016. נכון ליוני 2020, מונה הצפיות של הקליפ עומד על למעלה מ-34.7 מיליון צפיות.

== מיקומי שיא ==

== רמיקס ==

Roses (בעברית: ורדים) הוא סינגל שהוקלט על ידי הזמר האמריקאי-גיאני סנט ג'ון בשיתוף הדי. ג'יי איימנבק. השיר יצא לאור ב-18 בספטמבר 2019, כסינגל שלא מתוך אלבום, על ידי חברות התקליטים Godd Complexx ו-Hitco.

=== וידאו קליפ ===
האודיו הרשמי שיצא עבור השיר פורסם בערוץ היוטיוב של סנט ג'ון ב-19 בספטמבר 2019, בסמוך לצאתו כסינגל. באודיו ניתן לראות את עטיפת הסינגל.

נכון ליוני 2020, מונה הצפיות של הקליפ עומד על למעלה מ-93.6 מיליון צפיות.

=== מיקומי שיא ===

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| פלטינה ×5
| 350,000
|-
! אוסטריה (IFPI Austria)
| פלטינה ×2
| 60,000
|-
! בלגיה (BEA)
| פלטינה ×2
| 80,000
|-
! קנדה (Music Canada)
| זהב
| 40,000
|-
! דנמרק (IFPI Denmark)
| פלטינה
| 90,000
|-
! צרפת (SNEP)
| יהלום
| 333,333
|-
! גרמניה (BVMI)
| פלטינה
| 400,000
|-
! איטליה (FIMI)
| פלטינה ×2
| 140,000
|-
! מקסיקו (AMPROFON)
| פלטינה ×3
| 180,000
|-
! ניו זילנד (RMNZ)
| פלטינה ×3
| 90,000
|-
! פולין (ZPAV)
| פלטינה ×3
| 60,000
|-
! פורטוגל (AFP)
| זהב
| 5,000
|-
! ספרד (PROMUSICAE)
| פלטינה
| 40,000
|-
! שוודיה (GLF)
| פלטינה ×2
| 16,000,000
|-
! הממלכה המאוחדת (BPI)
| פלטינה ×2
| 1,200,000
|-
! ארצות הברית (RIAA)
| פלטינה
| 1,000,000
|}

== קישורים חיצוניים ==

==הערות שוליים==

קטגוריה:סינגלים מ-2019
קטגוריה:שירים באנגלית
קטגוריה:שירים על פרחים
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי יהלום בצרפת
דיוויזיית הנ"מ ה-19 (ורמאכט)

דיוויזיית הנ"מ ה-19 (בגרמנית: 19. Flak-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
הדיוויזיה הוקמה בסיציליה ב-1 באוגוסט 1942 על בסיס חטיבת הנ"מ ה-7, והועמדה תחת פיקודו של היינריך בורכארד, ולאחר מכן הועברה לצפון אפריקה. ב-23 באוגוסט 1942, הדיוויזיה השתלטה על הנהגת כל יחידות הנ"מ שפרסו בצפון אפריקה. הדיוויזיה לחמה בקרב אל עלמיין הראשון ובקרב אל עלמיין השני, ולאחר מכן לחמה במהלך המערכה בתוניסיה עד לכניעת כוחות מדינות הציר במאי 1943.

ב-1 בנובמבר 1943, הוקמה מחדש דיוויזיית הנ"מ ה-19 באתונה, ותחת פיקודה הוכפפו יחידות הנ"מ שנפרסו ביוון. בשנת 1944 הועבר מטה הדיוויזיה לסלוניקי. בסוף 1944 נסוגה הדיוויזיה לבלקן, ובסוף המלחמה לחמה הדיוויזיה בשטיריה התחתונה.

==מפקדים==
* היינריך בורכארד (1 באוגוסט 1942 – 21 בדצמבר 1942)
* גוטהרד פרנץ (21 בדצמבר 1942 – 12 במאי 1943)
* פאול פאפל (1 בנובמבר 1943 – 8 במאי 1945)

==קישורים חיצוניים==
* [http://www.lexikon-der-wehrmacht.de/Gliederungen/Flak-Divisionen/19FlakD-R.htm אודות הדיוויזיה] באתר lexikon-der-wehrmacht 

19
Kill Rock 'n Roll

(בתרגום חופשי: להרוג את הרוק אנד רול) הוא סינגל של להקת ההאבי מטאל האמריקאית סיסטם אוף אה דאון, שיצא בשנת 2006. השיר הוא הסינגל השלישי מתוך האלבום החמישי והאחרון שהוציאה הלהקה, וזהו השיר היחיד באלבום שחברי הלהקה נגנו בהופעות טרם יציאת האלבום.

מילות השיר, שנכתבו על ידי גיטריסט הלהקה, דארון מאלכיאן, מתייחסות לארנב שמאלכיאן דרס בנסיעה בשעת לילה (ה"רוקנרול").

== מילות השיר ==
מילות השיר, שנכתבו על ידי גיטריסט הלהקה, דארון מאלכיאן, מתייחסות לארנב שמאלכיאן דרס בנסיעה בשעת לילה (ה"רוקנרול"). לאחר התאונה, הזיז מאלכיאן את הרכב מהארנב, ונתן לו את השם 'רוק אנד רול'.

בעוד שנראה כי המילים מתייחסות לתעשיית המוזיקה, ולצריכת הסמים המפורסמת של אנשיה שלעיתים גורמת להם למוות. כתב מאלכיאן את השיר לארנב שדרס בגלל רגשות האשמה שצפו בו אחרי האירוע. כוונת המילים "אכול את כל העשב שאתה רוצה" בפזמון היא לארנב שצריך לחיות את חייו בשלווה, מבלי לפחד מתאונות שיכולות להתרחש<ref></ref>.

== משתתפים ==
*סרג' טנקיאן - קלידים, שירה
*דארון מאלכיאן - גיטרה חשמלית, קולות
* שאבו אודאג'יאן - גיטרה בס
* ג'ון דאלמיאן - תופים

== קישורים חיצוניים ==

== הערות שוליים ==

קטגוריה:שירי System of a Down
קטגוריה:שירים באנגלית
קטגוריה:שירים שהופקו על ידי ריק רובין
קטגוריה:שירים המבוססים על אירועים אמיתיים
Mi Persona Favorita

Mi Persona Favorita (בעברית: האדם האהוב עליי) הוא סינגל מאת הזמר הספרדי אלחנדרו סאנס ושל הזמרת הקובנית-אמריקאית קמילה קביו, מאלבומו החמישי של סאנס, . השיר יצא ב-28 במרץ 2019 כסינגל השלישי מתוך האלבום, ולווה בווידאו קליפ שיצא לאור בערוץ ה-Vevo הרשמי של סאנס, ובוים על ידי הבמאי האמריקאי גיל גרין.

המילים והלחן לשיר נכתבו על ידי סאנס וקביו. השיר הופק על ידי סאנס, אלפונסו פרס וחוליו רייס. התזמורת בשיר היא התזמורת הפילהרמונית של העיר פראג, שמנוצחת על ידי המנצח הצ'כי אדם קלמנס, שגם מנגן בפסנתר בשיר. השיר הגיע לראש המצעדים באל סלוודור, גואטמלה, ניקרגואה, פנמה וקוסטה ריקה.

== רקע ==
בקיץ 2018 הזמין סאנס את קביו למיאמי על מנת לכתוב ולהקליט את השיר, ובנוסף - לצלם את הווידאו קליפ הנלווה לו.<ref></ref> לאחר יציאת הסינגל הגיע השיר למקום ה-22 בספרד, והגיע למעמד פלטינה לטיני בארצות הברית. בנוסף, זכה להצלחה גדולה באמריקה המרכזית, והגיע לצמרת המצעדים באל סלוודור, גואטמלה, ניקרגואה, פנמה וקוסטה ריקה.

השיר הוא בלדת פופ פלמנקו.<ref name=":0"></ref> בהשתתפות חוזה מיגל קמרונה - גיטריסט פלמנקו ספרדי.

== ווידאו קליפ ==
הווידאו קליפ לשיר יצא לאור ב-28 במרץ 2019. הוא בוים על ידי הבמאי האמריקאי גיל גרין, שעבד בעבר עם קביו על הווידאו קליפ לשיר "Hey Ma".<ref></ref> הקליפ מראה את קביו וסאנס מקליטים את השיר באולפן ההקלטות, בנוסף לזוגות המופיעים לסירוגין לאורך הסרטון.<ref name=":0" /> הווידאו מתחיל ונגמר בזוגות כשהם משתפים מה הם אוהבים בבן הזוג שלהם.<ref></ref> הזוגות המוצגים בסרטון מייצגים מגוונים שונים - גיל, מיניות, אתניות ומראה פיזי. בנוסף, הזוגות השונים מדברים במגוון שפות - אנגלית, ספרדית וצרפתית, בנוסף לגילויי חיבה משתנים.

סרטון ורטיקלי יצא לאור ב-29 במרץ 2019 בספוטיפיי.<ref></ref>

== פרסים ==
{| class="wikitable sortable"
!שנה
!ארגון
!פרס
!תוצאה
!מקור
|-
! rowspan="4" |2019
|פרסי המוזיקה של LOS40
|שיר השנה
|
|<ref></ref>
|-
| rowspan="3" |פרס גראמי הלטיני
|הקלטת השנה
|
| rowspan="3" |<ref></ref>
|-
|שיר השנה
|
|-
|שיר הפופ הטוב ביותר
|
|}

== מיקומי שיא ==

== תארים ומכירות ==
{| class="wikitable sortable"
!אזור
!תואר
!נתוני מכירות
!מקור
|-
| <small>(RIAA)</small>
|20x20 פיקסליםזהב (לטיני)
|30,000
|<ref></ref>
|-
| <small>(PROMUSICAE)</small>
|20x20 פיקסליםפלטינה
|40,000
|<ref></ref>
|-
! colspan="4" |סך מכירות: 70,000
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי קמילה קביו
קטגוריה:שירים בספרדית
קטגוריה:שירים שנכתבו על ידי קמילה קביו
קטגוריה:זוכי פרס גראמי הלטיני להקלטת השנה
קטגוריה:זוכי פרס גראמי הלטיני לשיר הפופ הטוב ביותר
יונאס קנודסן

יונאס היורט קנודסן (בדנית: Jonas Hjort Knudsen; נולד ב-16 בספטמבר 1992) הוא כדורגלן דני המשחק בעמדת המגן השמאלי במאלמה.

==קריירת מועדונים==
קנודסן התחיל את הקריירה שלו במחלקת הנוער של היירטינג, ממנה הצטרף לזו של אסביירג. בנובמבר חתם בקבוצה הבוגרת. ב-28 במרץ 2010, ערך את הופעת הבכורה שלו בקבוצה הבוגרת בהפסד 4-0 לראנס והפך לכדורגלן השני הצעיר בתולדות הקבוצה הבוגרת של המועדון. בעונת , הפך לשחקן הרכב לאחר עזיבתו של קווין קונבוי לניימכן.

ב-31 ביולי 2015, קנודסן חתם לשלוש שנים באיפסוויץ' טאון מהפוטבול ליג צ'מפיונשיפ. ב-8 באוגוסט 2015, קנודסן ערך את הופעת הבכורה שלו בקבוצה בתיקו 2–2 נגד ברנטפורד. ב-19 באפריל 2016, קנודסן הבקיע את שער הבכורה שלו בקבוצה בתיקו 1-1 נגד פולהאם. בינואר , קיבל הצעה להאריך את חוזהו שנגמר בקיץ שלאחר מכן, אך קנודסן סירב ושוחרר מהמועדון בסיום העונה.

ב-20 ביוני 2019, קנודסן חתם במאלמה. ב-21 ביולי 2019, ערך את הופעת הבכורה שלו בקבוצה בתיקו 1-1 נגד סיריוס.

==קריירה בינלאומית==
בצעירותו, קנודסן שיחק בנבחרות הצעירות של דנמרק.

ב-28 ביוני 2014, קנודסן ערך את הופעת הבכורה שלו בנבחרת הבוגרת בניצחון 0-1 נגד . קנודסן, נכלל בסגל הנבחרת לקראת מונדיאל 2018.

==תארים==
; אסביירג
*הליגת הדנית הראשונה: 
*הגביע הדני: 

; אישיים
*כדורגלן העונה של אסביירג: 

==קישורים חיצוניים==

קטגוריה:כדורגלנים דנים
קטגוריה:מגני כדורגל דנים
קטגוריה:אסביירג: כדורגלנים
קטגוריה:כדורגלני אסביירג
קטגוריה:כדורגלני איפסוויץ' טאון
קטגוריה:כדורגלני מאלמה
קטגוריה:כדורגלני נבחרת דנמרק
קטגוריה:כדורגלני מונדיאל 2018
קטגוריה:ספורטאים דנים באנגליה
קטגוריה:ספורטאים זרים בשוודיה
קטגוריה:דנים שנולדו ב-1992
גסטון סילבה

גסטון אלכסיס סילבה פרדומו (בספרדית: Gastón Alexis Silva Perdomo; נולד ב-5 במרץ 1994) הוא כדורגלן אורוגוואי בעמדת הבלם בפואבלה.

==קריירת מועדונים==
סילבה התחיל את הקריירה המקצועית שלו בדפנסור ספורטינג. ב-8 בנובמבר 2011, סילבה ערך את הופעת הבכורה שלו בקבוצה הבוגרת בניצחון 0–2 נגד מונטווידאו וונדררס.

ב-21 ביולי 2014, סילבה חתם לארבע שנים בטורינו מהסרייה א' תמורת 2.3 מיליון אירו. ב-18 בספטמבר, ערך את הופעת הבכורה שלו בטורינו במשחק נגד קלאב ברוז', במסגרת שלב הבתים של הליגה האירופית. ב-11 בדצמבר 2014, כבש את שער הבכורה שלו בקבוצה בניצחון 1–5 נגד פ.צ. קופנהגן.

ב-18 באוגוסט 2016, סילבה הושאל לגרנדה מליגת העל הספרדית. 10 ימים לאחר מכן, סילבה ערך את הופעת הבכורה שלו בקבוצה 0–1 נגד לאס פאלמאס.

ב-24 ביולי 2017, פורסם כי סילבה חתם באוניברסידד נסיונל, אך כעבור כשבוע חתם באינדפנדיינטה מליגת העל הארגנטינאית. בעקבות המקרה, תבעה נסיונל את סילבה וביוני , נקבע כי על המועדון לשלם כ-1.6 מיליון דולר בגין ההעברה שלא התממשה.

ב-3 בספטמבר 2020, חתם בוסקה, העולה החדשה ללה ליגה בחוזה לשנה.

ב-23 באוגוסט 2021 חתם בקרטחנה מהליגה הספרדית השנייה.

ב-14 ביוני 2022 סילבה חתם בפואבלה מליגת העל המקסיקנית.

==קריירה בינלאומית==
בצעירותו, שיחק בנבחרות הצעירות של אורוגוואי. בשנת , הגיע עם נבחרת הנוער למקום השני בגביע העולם בכדורגל עד גיל 17.

ב-30 באוקטובר 2014, סילבה ערך את הופעת הבכורה שלו בנבחרת הבוגרת בניצחון 0–3 נגד .

סילבה, נכלל בסגל הנבחרת לקראת קופה אמריקה 2015, קופה אמריקה 2016 ומונדיאל 2018.

==תארים==
; אינדפנדיינטה
*גביע סודאמריקנה: 2017

==קישורים חיצוניים==

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:מגני כדורגל אורוגוואים
קטגוריה:סלטו: כדורגלנים
קטגוריה:כדורגלני דפנסור ספורטינג
קטגוריה:כדורגלני טורינו
קטגוריה:כדורגלני גרנדה
קטגוריה:כדורגלני וסקה
קטגוריה:כדורגלני אינדפנדיינטה
קטגוריה:כדורגלני קרטחנה
קטגוריה:כדורגלני פואבלה
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:אורוגוואים שנולדו ב-1994